Az önfenntartható Építészet-A gútai oktatófarm és mintagazdaság terve
Creators: name: Varga Peter
Publisher: name: Zenodo
Year: 2019

description: Az önfenntartó mintagazdaság


Diplomadíjas építész diplomám témájának alapját részben egy gyermekkori emlék táplálja ,mely a gútai (vízimalom) félsziget egykori ,természettel harmóniában lévő szellemisége volt.  


Ezt a szellemiséget kísérlem meg visszaidézni a munkámban oly módon,hogy közben egy globális problémára keresem a megoldást építészeti programalkotással.


Egykor a Kis-Dunán működő, a vízimalom forgó kereke szolgáltatta a természettel koherens életteret, a kerék forgott és dolgozott ,a természet erejét felhasználva, de nem kihasználva. Egy olyan szimbiózist alakított ki az ott élők és a természetes környezetük között, mely a lokális önfenntarthatóságot biztosította. A malom szerepe az idővel redukálódott ,míg nem megszűnt az "Ellátó" szerepe.


Emlékeimben él egy "kalapos bácsi" aki üzemeltette az azóta újraépült malmot ,mint múzeumot,azonban megpróbálta visszahozni a teljes terület szellemiségét az által,hogy szabad állattartásba kezdett a területen,bemutatta a fosszilis-energiától mentes mezőgazdaság alapjait, ergo a természettel egy szimbiózisban lévő életteret vázolt fel .Csalogató-hívogató programokkal gazdagodott a Kis-Duna holtág és a Vág szegélyezte félsziget, melyet ezáltal rendszeresen látogatták a természettel együttélésre vágyakozó helyiek,turisták, külföldi fiatalok. Halálával sajnos ismét csökkent a sziget efféle szellemisége ,szinte megszűnt  "Példamutató"  szerepe. 


Természetesen ez a probléma nem egyedi és helyi,nem csak Gútán és a környező településeken érzékelhető az önfenntartó gazdaság eltűnése.A probléma globális méretű: Az urbanizáció okozta folyamatok egy új,kényelmesebb társadalmi berendezkedést eredményeznek, ami már aggodalomra ad okot,hogy míg a kis falvakban nem oly rég majdnem minden háztartás hátsókertje saját ellátásukra méretezett mezőgazdasággal és állattartással volt berendezkedve,mára megszűnni látszik, és az (fosszilis-energia alapú) ipari mezőgazdaság-állattartás veszi át az "ellátó" szerepét, melynek negatív hatását nem is olyan lassan mindannyian érzékeljük. A probléma tehát globális méretű. 


Munkámban ezzel a problémával is foglalkozom,ezt a problémát vetítem le egy kézzel fogható,kisebb léptékű feladatra: A gútai malom szigetének (fenti bekezdéseiben kifejtett) egykori szellemiségének a visszaidézésére, miközben a Példamutató-bemutató szerep mellett az Ellátó szerepet is újraéli...


A különböző gyerektáborok, ökotáborok helyszínéül is szolgálna a ház ,hiszen a lakhatás mellett, oktatótér,konyha,közösségi co-working területek és gazdasági épületrész is megtalálható.


Egy permakulturális oktató-önkéntes ház és mintagazdaság,ahol az önfenntarthatóság alapjai kerülnek bemutatásra, oktatásra, annak érdekében hogy újra népszerűvé és általánossá váljon e létforma és ezáltal redukáljuk, esetleg megszüntessük az ipari termelés negatív hatásait. A látogatók helyiek, bicikli úton közlekedő turisták,az önkéntesprogramban szereplő fiatalok és az iskolai ökotáborokban részt vevő gyerekek, akik hosszabb időt töltenek ott.


 


...Forogjon hát tovább az a kerék! 


 


Varga Peter